पाएं अपने शहर की ताज़ा ख़बरें और फ्री ई-पेपरडाउनलोड करें
संक्रमण कॉल में उच्च शिक्षा विभाग ने आदेश जारी किया है कि परीक्षा ऑनलाइन होगी। बिना शासन की अनुमति के कोई भी यूनिवर्सिटी ऑफलाइन परीक्षा नहीं ले सकती है। शासन के आदेश के बाद आज तक अटल यूनिवर्सिटी ने छात्रों के लिए कोई भी आदेश जारी नहीं किया है। यही नहीं अटल बिहारी वाजपेयी यूनिवर्सिटी की वेबसाइट पिछले एक सप्ताह से बंद है। वेबसाइट बंद होने से छात्र परेशान हैं, क्योंकि उन्हें किसी प्रकार की कोई जानकारी नहीं मिल पा रही है।
जबकि रविशंकर यूनिवर्सिटी और हेमचंद यादव यूनिवर्सिटी दुर्ग द्वारा छात्र की सुविधा के लिए परीक्षा संबंधित निर्देश वेबसाइट पर अपलोड किए गए हैं। हेमचंद यूनिवर्सिटी द्वारा परीक्षा से संबंधित समय सारिणी भी जारी कर दी गई है। इसकी सूचना वायरल हो रही है। ऐसे में छात्र परेशान हैं कि अटल यूनिवर्सिटी की परीक्षा कब से होगी। किस पद्धति से होगी।
प्रायोगिक परीक्षा कैसे होगी सहित अन्य सवालों को लेकर छात्र परेशान हैं। इस संबंध में कुलसचिव डॉ. सुधीर शर्मा से जानकारी चाही गई, लेकिन उन्होंने जवाब नहीं दिया। वहीं सहायक कुलसचिव शैलेंद दुबे का ट्रांसफर शहीद नंदकुमार पटेल यूनिवर्सिटी में हो गया है। एसएनपीयू की परीक्षा भी इस सत्र में अटल यूनिवर्सिटी को लेनी है। यूनिवर्सिटी की वेबसाइट नहीं खुलने से 2 लाख 20 हजार से अधिक छात्र परेशान हैं।
ये कार्य भी पेंडिंग हैं
अटल यूनिवर्सिटी में कुलपति आचार्य अरुण दिवाकर नाथ वाजपेयी क आए दो महीने से अधिक हो गया है, लेकिन अभी भी यूनिवर्सिटी में कोई सुधार नहीं हो पाया है। अभी भी पीएचडी के कार्य अधूरे हैं। प्राध्यापकों को पेपर सेंटिंग, उत्तरपुस्तिका चेकिंग के पैसे नहीं मिले हैं। जबकि कुलपति ने इसके लिए नोडल अधिकारी नियुक्त किए हैं। कुलपति का अभी तक तखत नहीं आया है। एयू की बिल्डिंग अभी तक तैयार नहीं हुई। रद्दी तीन साल से नहीं उठी है। परीक्षा को लेकर तैयारी अधूरी है। कुलपति ने ज्वाइन करने के बाद कुलगीत, यूनिवर्सिटी के लोगो में बदलाव की प्रक्रिया शुरू की थी, वो भी अभी अधूरी है। 2एफ, 12बी, नैक की तैयारियां का काम भी बंद है। यहां तक अधिकारी शासन को झूठी जानकारियां भेज रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn